Foto: EPA-EFE/Rayner Peña Venesuela aloqa va axborot vaziri Xorxe Rodrigesning xabar berishicha, oxirgi 2 oy ichida mamlakatning xorijiy hisobraqamlaridan 30 mlrd dollardan ko‘proq mablag‘ o‘g‘irlangan. Rodriges bu haqda Karakasdagi matbuot anjumanda ma’lum qildi. Vazirning ta’kidlashicha, mamlakatga tegishli pullar Vashington topshirig‘i bilan o‘g‘irlangan. “Venesuela turli banklarda saqlagan aktivlarning olib chiqilishi yuz bermoqda. Bularning barchasi Tramp ma’muriyati buyrug‘i bilan sodir etilmoqda”, deb ta’kidlab o‘tgan Rodriges.